તેમની કાર્યકારી મૂડી અને સામાન્ય કોર્પસ ખર્ચ માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૧૪૩૦૦૦૦ ઈકવીટી શેર, રૂ. પ૧ ના મુકરર ભાવથી ઓફર કરીને રૂ. ૭.૨૯ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૩૦.૪.૨૦૧૮ ના રોજ ખુલશે અને તા. ૦૩.૦૫.૨૦૧૮ના રોજ બંધ થશે. ઓછામાં ઓછી અરજી ૨૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર બી એસ ઈ એસ એમ ઈ પર લીસ્ટ થશે. આ ઈસ્યુ તેમની ભરપાઈ થયેલમૂડીના ૨૯.૪૬% ટકા હિસ્સો આપશે. આ ઈસ્યુના લીડ મેનેજર સ્વસ્તિકા ઈન્વેસ્ટમેન્ટ લી. છે જયારે રજીસ્ટ્રાર બીગશેર સર્વિસીસ પ્રા. લિ છે. માર્ચ ર૦૧પમાં સથાપના પછી તેમણે ભાવોભાવ શેર આપેલ અને આ પછી ડીસેમ્બર ર૦૧૭ માં એકશેર પર ૧.૩ શેર બોનસ આપેલ હતા. પ્રમોટરો દ્વારા સંપાદિત શેરની સરેરાશ કિંમત રૂ. ૪.૪૮ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૩.૪૨ કરોડ છે તે વધીને રૂ. ૪.૮૫ કરોડ થશે.